PTTOR-BCP ลดราคาขายน้ำมันดีเซล 30 สต./ลิตร มีผลพรุ่งนี้
PTTOR-BCP ลดราคาขายน้ำมันดีเซล 30 สต./ลิตร มีผลพรุ่งนี้ (13 ธ.ค.)
12 ธ.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และบริษัท  บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันเฉพาะกลุ่มดีเซล ลงลิตรละ 30 สตางค์ มีผลตั้งแต่ 05.00 น. วันพรุ่งนี้ (13 ธ.ค.)
ทั้งนี้ จะส่งผลให้ราคาน้ำมันดีเซลหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ อยู่ที่ลิตรละ 26.79 บาท ส่วนเบนซิน 95 ของ PTTOR อยู่ที่ลิตรละ 34.86 บาท, แก๊สโซฮอล์ 95 ลิตรละ 27.45 บาท, แก๊สโซฮอล์ 91 ลิตรละ 27.18 บาท, E20 ลิตรละ 24.44 บาท, E85 ลิตรละ 20.09 บาท (ราคานี้ยังไม่รวมภาษีบำรุงท้องที่ของแต่ละจังหวัด)